《贫居自述 其三》
明代·李孔修

乐守清贫年过年，何须计较苦求钱。寒灰冷灶难留火，有米无柴惯断烟。

沽酒旋教怀大放，摊书转觉兴悠然。浮生事业非无尽，怪底寒儒造化偏。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。